**NAVODILA ZA ODDAJO PROŠENJ NA KOMISIJO ZA ŠTUDIJSKE ZADEVE**

**PROŠNJO ZA VPIS oddate v referatu do torka, 9. 9. 2025**

**Prošnje se bodo reševale v skladu z Navodili za presojo prošenj študentov** (objavljeno na spletnih straneh FKKT pod študenti - dokumenti in obrazci oz. pod povezavo vpis).

**VPIS V VIŠJI LETNIK**

**Pogoji za redno napredovanje - študenti morajo za napredovanje v višji letnik 1. stopnje opraviti vse študijske obveznosti predhodnega letnika, to je 60 ECTS, oz. na 2. stopnji program Kemija 55 ECTS ter na programu Kemijsko inženirstvo 51 ECTS.**

Študentu, ki ni izpolnil vseh obveznosti določenih **za napredovanje v višji letnik**, lahko Komisija za študijske zadeve na njegovo prošnjo izjemoma odobri vpis v višji letnik. Takšen vpis se lahko odobri študentu, ki obveznosti ni mogel izpolniti iz opravičenih razlogov in je opravil predpisane obveznosti predhodnih letnikov in obveznosti v obsegu več kot 30 ECTS vpisanega letnika, ter ima izpolnjene obveznosti, za katere članica določi, da brez njih izjemno napredovanje ni mogoče in če je pričakovati, da bo obveznosti izpolnil.

Študentom, ki želijo letnik ponavljati v primeru, da prošnji za vpis v višji letnik ne bi bilo ugodeno, svetujemo, da se na istem obrazcu Prošnje za komisijo za študijske zadeve opredeli tudi za 8. točko – »Podredno vlagam prošnjo za ponovni vpis, v kolikor prošnja za izjemni vpis ne bo odobrena«. V nasprotnem primeru študent ostane brez statusa.

**PONAVLJANJE LETNIKA**

V skladu s 121. členom Statuta UM, morate vsi študenti, ki želite ponavljati letnik (tudi tisti, ki izpolnjujete pogoje za ponavljanje, to je vsaj 30 ECTS), oddati v referatu prošnjo za ponavljanje letnika.

Ponavljanje letnika na prošnjo študenta odobri Komisija za študijske zadeve študentu, ki je:

* redno sodeloval pri vseh s študijskim programom predvidenih oblikah visokošolskega izobraževanja in
* opravil obveznosti vpisanega letnika v obsegu vsaj 30 ECTS.

Ponavljanje letnika lahko izjemoma dovoli komisija tudi študentu, **ki je opravil manj kot 30, vendar ne manj kot 15 ECTS vpisanega letnika,** če so nastopili upravičeni razlogi, ki po Statutu omogočajo podaljšanje statusa študenta.

**POMEMBNO:** Prošnjo za ponavljanje letnika morate oddati tudi tisti študenti, ki pogoje za ponavljanje izpolnjujete (ste zbrali najmanj 30 ECTS vpisanega letnika). V tem primeru prošnje NI POTREBNO utemeljevati in prilagati dokazil.

**VPIS V ABSOLVENTSKI STAŽ**

V absolventa se lahko vpišete vsi, ki še niste ponavljali letnika ali spremenili študijski program.

Če ste v času študija ponavljali letnik ali spremenili študijski program (od študijskega leta 2012/2013) vam status preneha ob zaključku zadnjega semestra (ni absolventa).

**PODALJŠANJE STATUSA ŠTUDENTA**

Študent, ki želi podaljšati status študenta, mora prav tako oddati prošnjo na Komisijo za študijske zadeve, če se lahko sklicuje na katerega od upravičenih razlogov, ki so navedeni v 214. členu Statuta UM .

**PREPIS, VZPOREDNI ŠTUDIJ**

Če se želite prepisati iz UN na VS ali obratno ali če potrebujete soglasje za vzporedni študij, prav tako vložite prošnjo na KŠZ.

Za prepis iz UN na VS ali obratno je obvezna tudi prijava za vpis preko eVŠ portala <http://portal.evs.gov.si/prijava/>. Ob prepisu morate izpolnjevati pogoje za napredovanje v ŠP v katerega se prepisujete. Pogoji so objavljeni na spletu [https://www.fkkt.um.si/](https://www.fkkt.um.si/sl/spss2019-2020) - *pod študijski programi, ločeno za vsak program posebej – prestopni pogoji*.

**Obrazec prošnja za vpis je dosegljiv na spletnih straneh FKKT pod študenti - dokumenti in obrazci oz. pod povezavo vpis.**

**PROŠNJO Z DOKAZILI LAHKO PRINESETE V REFERAT V ČASU URADNIH UR ALI POŠLJETE PO POŠTI -POPOLNA DOKUMENTACIJA (PROŠNJA Z DOKAZILI) MORA PRISPETI V REFERAT DO 9. 9. 2025 NE GLEDE NA VRSTO ODDAJE!**

Pošljete jo na naslov: FAKULTETA ZA KEMIJO IN KEMIJSKO TEHNOLOGIJO,

 Smetanova ul. 17, 2000 Maribor (ZA REFERAT – PROŠNJA ZA KŠZ)

**Dokumentacija za Komisijo za študijske zadeve morate vsebovati:**

* **prošnjo** v obliki predpisanega obrazca - ga ne spreminjate, ostati mora enak, kot je predpisan
* **potrdila**, na osnovi katerih se sklicujete na upravičen razlog, npr.: zdravniška potrdila, potrdila Centra za socialno delo, …),
* potrdilo o opravljenih izpitih, ki vam ga izpišemo v referatu ob predložitvi prošnje

Svetujemo, da oddajo prošnje tudi tisti študenti, ki do 9. septembra 2025 še ne bodo seznanjeni z rezultati izpitov, pod pogojem, da se lahko sklicujejo na katerega od upravičenih razlogov in priložijo ustrezno dokazilo**.**

Prispevek za izdajo sklepa se zaračuna v skladu s potrjenim cenikom UM in znaša 18,10 €, položnico boste prejeli na domač naslov (ne plačujete v naprej).

**Vašo prošnjo bo obravnavala Komisija za študijske zadeve FKKT. Rezultati bodo objavljeni v AIPS-u** (zavihek študij, elektronski vpis, pozitiven izid komisije bo označen z zeleno kljukico, negativen pa z rdečo). **Po objavi rezultatov takoj opravite elektronski vpis in vpisno dokumentacijo pošljite ali prinesite v referat (preberi obvestilo o vpisu 2025/2026) najkasnje do 26. 9. 2025.**